Document ID: /fineweb-2-swissfilter-quality_10-filterrobots/filtered/01307.jsonl.gz/1263

Lajme
Kurti: Qasja e LDK-së “merre ose lëre”, do të thotë “lëre”
Lideri i Lëvizjes Vetëvendosje është deklaruar pas propozimit të dërguar tek presidenti i vendit, Hashim Thaçi për mandatimin e tij si kryeministër i vendit.
Kandidati për kryeminister, Albin Kurti, së fundi ka sqaruar nëpërmjet një video-incizimi se Vetëvendosje ka dorëzuar letrën për vendimin e mandatarit për formimin e Qeverisë së Kosovës, pa arritur një marrëveshje me Lidhjen Demokratike të Kosovës, përcjell albinfo.ch.
Sipas tij, deri sot nuk është dorëzuar ky vendim te presidenti për shkak se e kanë pritur LDK-në që të arrijnë një marrëveshje për bashkëqeverisje.
“Në mbledhjen konstituive të Kuvendit më 26 dhjetor shkova pa pasur një marrëveshje, edhe te Presidenti më 6 janar shkova pa marrëveshje paraprake, dhe tani, dy javë pas atij takimi katër minutësh ende nuk kemi marrëveshje për qeverinë e re”, ka thënë Kurti në videon e publikuar pas vendimit që e ka dërguar në Presidencë.
Nëpërmjet kësaj video ai edhe një herë i ka bërë ftesë LDK-së që të merren vesh, pavarësisht se ishte VV e fundit që i refuzoi propozimet e partisë së Isa Mustafës.
Me rastin e dërgimit të propozimit për mandatar për formimin e Qeverisë së Republikës së Kosovës
Publiée par Albin Kurti sur Lundi 20 janvier 2020
KY ËSHTË MESAZHI I PLOTË I KURTIT
Ne sot po e dërgojmë propozimin tonë me shkresë te Presidenti. Sekretarja jonë organizative, Vlora Haxhimehmedi, do ta bëjë këtë.
Ne nuk e kemi pranuar propozimin e fundit të drejtuesve të LDK-së por jemi treguar shumë të gatshëm për takime të mëtejme me synim gjetjen e alternativave tjera që do ishin të pranueshme për të dy palët.
E theksoj përsëri: nuk mund të kthehemi në të kaluarën, nuk mund të kthehemi në vitin 2019. Ata s’e kanë pranuar propozimin tonë të fundit, ndonëse, ndryshe nga dakordimi, nuk e trajtuan fare në Këshillin e tyre të Përgjithshëm. Qëndrimi se takohemi vetëm për ceremoninë e nënshkrimit të marrëveshjes, pra, qasja “Merre ose lëre”, do të thotë lëre.
Unë besoj se ne mund të kthehemi dhe e kemi detyrim ndaj të gjithë jush që të kthehemi në tavolinën e bisedimeve, për të mos dalë nga ajo deri në gjetjen e një gjuhe të përbashkët dhe arritjen e marrëveshjes sonë.
Ne, si Lëvizje VETËVENDOSJE! kemi marrë madatin ta bëjmë qeverinë që ju e dëshironi, e që vendit i duhet me aq urgjencë. As më shumë e as më pak.
E kemi filluar duke e çliruar nga kapja, udhëheqjen e Kuvendit: nuk është më aty ai Pronto kryeparlamentari që shante e kërcënonte nga foltorja, por kryetari i ri, Glauk Konjufca.
Unë besoj se ne mund të kthehemi e duhet të kthehemi në tavolinën e bisedimeve.
Në ditët në vijim do të takoj edhe përfaqësuesit e pakicave.
Ju falemnderit e mirupafshim.
Të ngjashme
Kurti uron Fitër Bajramin, në veçanti uron mërgimtarët që nuk munden të vijnë kësaj here në Kosovë
Të tjera nga Lajme
E-Diaspora
-
Balerina nga Ferizaj diplomoi në “Joffrey” të Nju-Jorkut Në kohë pandemie, balerina e talentuar shqiptare nga Ferizaj diplomoi në shkollën e njohur të Nju...
-
Presidenti austriak i del në mbrojtje restorantit shqiptar në Vjenë
-
Në Zvicër nuk falet Fitër Bajrami, xhamitë nuk hapin dyert për xhematin
-
Juristja shqiptare, në shërbim të komunitetit në SHBA
-
Fluturime nga Prishtina për në Stuttgart dhe Dusseldorf
Jeta në Zvicër
-
Zvicra investon 200 milionë franga për vaksinën kundër koronavirusit Ndërmarrja zvicerane bioteknike Lonza, në partneritet me firmën amerikane Moderna, njoftoi më herët gjatë javës se...
-
Si të negocioni uljen e qirave në Zvicër, nëse e keni shumë të lartë
-
Ja çfarë i pret pasagjerët pas heqjes së bllokadës së fluturimeve
-
Në Zvicër nuk falet Fitër Bajrami, xhamitë nuk hapin dyert për xhematin
-
Epidemiologu zviceran, optimist: “Zbutja e fazës së parë ka kaluar provimin”